***Доклад главы Азеевского сельского поселения Д.С.Гайнуллина (14.01.2022 г)***

**Уважаемый Вячеслав Михайлович, хөрмәтле президиум, авылдашлар, депутатлар һәм чакырылган иптәшләр!**

Хуҗалык итү чорында 2021 нче ел да төгәлләнде. Үткән 2021 ел зур вакыйгалары белән истә калыр. Узган елда икътисадның уңышлы үсеше нәтиҗәсендә без мөһим инфраструктура проектларын гамәлгә ашырдык.

Без медицина хезмәткәрләренә рәхмәтле- аларның фидакарь хезмәте һәм эпидемиягә каршы күрелгән чаралар хәлне тотрыкландыру мөмкинлеге бирде.

Туган телләр һәм халыклар бердәмлеге елы кысаларында күпсанлы проектлар һәм чаралар тормышка ашырылды. Бу республика милләтара һәм конфессияара тынычлыкны һәм татулыкны ныгытуга зур өлеш кертте.

19 сентябрьдә булып үткән Россия Федерациясе Федераль Собраниясенең Дәүләт Думасына депутатлар сайлау, октябрь- ноябрь айларында халык санын алу 2021 елның иң әһәмиятле вакыйгалары булды.

Авыл җирлеге башлыгы буларак, мин үземнең һәм авыл Советы исеменнән

Сайлаучыларга узган барлык сайлауларда һәм халык санын алуда актив катнашулары өчен зур рәхмәтемне җиткерәсем килә.

Авыл җирлеге Советы һәм башкарма комитетының төп бурычы- безнең граҗданнарның тормыш сыйфатын яхшырту. Республика Президентының 30 дан артык төрле социаль-икътисади үсеш программасын гамәлгә кертү нәкъ менә шул максатка юнәлтелгән.

Үз чиратында Акъяр авыл җирлеге Советы һәм башкарма комитеты РФ нең “РФ җирле үзидарәнең гомуми принциплары” федераль законы, РФсе, ТР-сы конституциясе, авыл җирлеге уставына таянып эш итә.

Акъяр авыл җирлеге Советы 7 депутатны берләштерә, җирлек 1 авылдан тора. 2021 елда Акъяр авыл җирлеге Советының 13 утырышы узды. Анда барлыгы 43 сорау каралды. Совет утырышында караласы барлык мәсәләләр ел башындагы утырышта расланды һәм ел дәвамында карап тикшерелде, тиешле карарлар кабул ителде. Совет утырышларында авыл җирлеге Уставына өстәмәләр һәм үзгәрешләр- 2 сорау, узара салым кертү халык җыены үткәрү буенча 2 сорау, мәктәптә һәм мәктәпкәчә оешмаларда туклануны оештыру, Бөек Җиңүнең 76 еллыгын билгеләп үтү,терлек азыгы әзерләүдә булышлык итү, оешмаларның җылылык бирү чорына әзерлеге, оешмаларда Яңа ел бәйрәмнәре үткәрү һ.б. шундый күп сораулар каралды.

Берничә сүз депутатлар эшчәнлеге турында әйтеп узасы килә. Әйтеп үткәнемчә авыл Советына 7 депутат сайланган иде. Бүгенгесе көндә алар 7 (Сентябрь аена кадәр 6 ау иделәр, сентябрь аенда 5 нче округка Шамсутдинов Минзагир сайланды). Алар һәрберсе үз округында депутат эшчәнлеге алып баралар һәм авыл Советы утырышларында актив катнашалар, утырышта кабул иткән һәр карарны үтәүдә депутатларның активлыгы зур булды.

Шулай ук авыл җирлеге Советы каршында:

1. Хатын- кызлар Советы (председателе Минабетдинова Р.Г.). Әлеге Советның 4 утырышы булып узды һәм төрле 7 сорау каралды. Аз керемле һәм проблемалы семьяларга 4 рейд ясалды. (Район опека һәм шушы комиссия хезмәткәрләре белән берлектә)
2. Шулай ук Ветераннар Советы эшләп килә. (председателе Залаков Х.З.) Ветеранннар Советының отчеты чорында 4 утырышы булып үтте. Анда Бөек Җиңүгә әзерлек, Өлкәннәр көне, физик мөмкинлекләре чикләнгәннәрнең өйләренә барып хәлләрен белү һ.б. сораулар каралды.

ДНД (халык дружинасы) – 12 кешедән тора һәм һәр бәйрәмнәрдә, суббота ял көннәрендә, сайлауларда деҗурлык итәләр. Халык друҗинасы составындагы комиссия членнарының актив эшләүләрен билгеләп һәм эшләгән эшләре өчен рәхмәт сүзләре әйтәсе килә.

Авыл җирлеге башкарма комитеты эшчәнлеге турында кыскача сөйләп үтәсе килә.

Статистика һәм авылның демографик хәле турында

Барлыгы 118 хуҗалык исәпләнә, 371 кеше пропискада тора. 310 авылда торып яшәүче, 61е пропискада, ләкин читтә яшиләр. 18 яшькә кадәр- 62, 18-30 яшькә 78 кеше, 30 дан-50 яшькә чаклы 70 , 50 һәм аннан өлкәннәр-161 кеше. 2021 елда авылда 177 ир-ат, 194- хатын-кызлар исәпләнә.

142 кеше- эшче куллар.

Шулардан: 56 сы авыл хуҗалыгында, 9 нефтяникларда, 26-бюдҗет эшчеләре һәм 36 сы төрле өлкәдә эшлиләр. Районнан читтә 15 эшче.

Авылда барлыгы төрле-төр техника 111 берәмлек исәпләнә. 1- йөк машинасы, 95 җиңел машина , 6 мотоцикл, 11 тәгәрмәчле трактор бар. 73 йортта телефон кертелгән, 69 йортта компъютер һәм шуларның барысыда интернет челтәренә тоташтырылган.

2021 елда 14 яше тулып 1 бала, 20 яшьтән соң 1 бала, 45 яштьән соң паспорт алыштыручы булмады.

Узган елда туучылар 2, үлүчеләр 9 булды. 2020 елда туучылар 4 әү, үлүчеләр 7 иде.

2021 елда авыл җирлегенә төрле сораулар белән мөрәҗәгат итүчеләр булды. Барлыгы телдән һәм язмача 210 мөрәҗәгать теркәлде. Шулардан кайберләре халыкны социаль яклау бүлегенә , пенсион фондка һ.б. шундый сораулар.

Авыл җирлеге башкарма комитетының барлык төр отчетлары аерым алганда: статистический отчет, ел башында терлек санын алу, төзелеш фонды, хәрби учет, загс эшләре буенча, хезмәт ресурслары ай, квартал, еллык отчетлар даими рәвештә тапшырылып барыла. Шушы отчетларны тапшыру башкарма комитет секретаре Минабутдиновага Р.Г.- га йөкләнгән.

Авыл җирлеге башкарма комитетының тагын бер төп эшчәнлеге бюджет һәм финанс эшчәнлеген дөрес юнәлештә алып бару, керемнәрнең планын үтәү һәм чыгымнарны дөрес һәм кирәкле юнәлештә куллану, салымнарны җыюны контрольдә тоту.

***Зифа апа доклады.***

***Үзара салым турында.***

Программаның асылы гади: республика салынган акчаның һәр сумына тагын дүрт сум акча өстәп бирә һәм шактый саллы сумма килеп чыга.

Үзара салымның әһәмияте күзгә күренеп тора: программада катнашып, гражданнар җирле дәрәҗәдә карарлар кабул итүгә җәлеп итәләләр, төзекләндерелгән объектларга сакчыл карыйлар һәм нәтиҗәдә үзләренә уңайлы яшәү шартлары тудыралар. Референдумнар һәм җыеннар граҗданнарга, барыннан да элек, үз позицияңне белдерергә һәм туган төбәгеңне ничек үстерергә кирәк, дигән сорауга җавап табарга мөмкинлек бирә.

Безнен авыл жирлеге буенча самообложение тулэудэ барысы 219 кеше катнашып, 109500 мен сум кулэмендэ акча жыелды. Шул жыелган акчаны 4 тапкыр арттырып хэкумэт 432 мен сум дотация бирде. Барлык самообложение акчасы 540 мен сум тэшкил итте.

Бүгенгесе көндә самообложение акчасы тулысынча тотылып бетте.

Суга түләүләр турында күпме җыела, күпме % үтәлеше.

Авыл җирлеге Советы һәм башкарма комитетының төп бурычы оешмалар белән берлектә аларның эшләрен планлаштырып, материал-техник базаларын ныгытып, кадрлар белән аңлашып халыкның көнкүреш шартларын яхшырта баруга юнәлдерелгән иде.

Ә хәзер кыскача оешмалар буенча сөйләп узасы килә. Инде белгәнебезчә 2011 елдан авылдагы урта мәктәп башлангыч мәктәп булып эшли башлады һәм 2012 елның 6 августыннан башлангыч мәктәп- балалар бакчасы бер исемгә берләштерелеп Акъяр башлангыч мәктәбе - балалар бакчасы исеме астында эшли башлады.

Авыл мәктәбендә 1-4 класслар укытыла. Мәктәптә 2021-2022 уку елында 11 бала. Ә инде 5-11 класска кадәр балалар Шахмай урта мәктәбендә 11 ау белем алалар. 4- се Ленино мәктәбендә, 3 се район мәктәпләрендә һәм 1 бала Зирекле мәктәбендә белем алалар. Барлыгы 30 укучы.

Авылдан 14 бала, районда 1 бала, 4 бала Тубылгы Тау балалар бакчасында тәрбияләнә. Барлыгы 19 бала.

Барлыгы 3 укытучы, алар 3се дә югары белемле ,1 категорияле 2 укытучы хезмәт күрсәтә. Белем сыйфатына килгәндә :

18-19 уку елында -50%, өлгереш 100%,

19-20 уку елында 55,3 %, өлгереш 100%,

20-21 уку елында 45,5 %, өлгереш 100%

Акъяр башлангыч мәктәбе укучылары һәм башка мәктәпләрдә укучы балалар төрле республика олимпиадаларында, конкурсларда бик актив катнашып призлы урыннар, дипломнар алдылар. 2020-21 елына уку елына әзерлек буенча мәгариф бүлеге мөдиренең рәхмәт хаты бирелде.

Мәдәният йорты.

(учреждение житәкчеләренең отчетлары)

ФАП

ПОЧТА

МӘЧЕТ. Берничә сүз авыл мәхәлләсе турында әйтеп үтәсе килә. Дин дәүләттән аерым булса да, халыкны тәрбияләүдә, дини аң- белем бирүдә күп хезмәт куела. Соңгы елларда бу бигрәк тә яш буынны тәрбияләүдә чагылыш таба. Ел дәвамында мәчетебездә 2 гает бәйрәме үткәрелә, шулай ук җомга намазлары, вәгаз кичәләре, мәктәп балалары өчен төрле ярышлар үткәрелә. Монда әйтергә кирәк, балалар бик теләп киләләр һәм катнашалар. Ел дәвамында бигрәк тә кышкы айларда кичләрен теләүчеләр өчен дини дәресләр үтә, Мин монда үземнән һәм авыл халкы исеменнән Тимурга һәм аның гаиләсенә бик рәхмәтле. Инде барыбызга да билгеле булганча, 2020 елның җәй аенда яңа мәчет төзелешенә керештек. Бу сәваплы эштә безнең авылдашыбыз Рифнур Хәйдәр улы бик зур ярдәм күрсәтә. Инде белгәнебезчә, 21 елның август аенда мәчетебезгә манара кую тантанасы булып узды. Шулай ук авылыбыз мәхәлләсенә зур рәхмәтемне җиткерәсем килә һәм шушы изге һәм сәваплы эштә барлык авылдашларга да мәчетебезне төзеп бетерүдә актив катнашуларын сорыйм.

Авылның социаль – иктисадый үсешендә урта һәм кече бизнес шактый роль уйный. Моның өчен авылда бөтен ресурслар бар. Авылда 2 шәхси эшмәкәр кибете, 1- авыл хуҗалыгы продукциясе сатып алу белән шөгелләнүче һәм 1 гаилә фермасы Давлетшиннар гаиләсе, 2012 елдан бирле эшләп килә.

Авыл халкында барлыгы 2022 елның 1 январенә мөгезле эре төрлек-266, шул исәптән 130 сы савым сыеры, 257 баш сарык һәм 17 баш кәҗә, 4 ат, 2010- баш кош-корт, 55 баш оя умарта иде.

Ә 2021 елның 1 январенә түбәндәгечә булды: МЭТ -325 , шул исәптә савым сыеры -146, 250- сарык, 24- кәҗә, 8 баш ат, 1755-кош-корт, 68 оя умарта исәпләнә.

Авыл хуҗалыгы Җаваплылыгы җикләнгән җәмгыятнең “Агро-Основа” филиалының Акъяр бүлекчәсе халыкның ярдәмчел хуҗалыгына терлек азыгы әзерләүдә булышлык күрсәтте, пай җирләре өчен зернофураҗ, салам бирде. Барлыгы 20,1т зернофураҗ яисә 261000 сумлык. Калган исәп-хисап акчалата ясалды 998954 сум. Башка КФХлардан 65т. зернофураҗ яисә 780 мен сумлык алынды.

2021 елның җәендә шәхси ярдәмчел хуҗалыкларда барлыгы печән һәм салам 750 т. дан артыграк, салам 156 т дан артык әзерләнде.

Республика программаларында катнашу да авыл җирлеге проблемаларын хәл итәргә ярдәм итә:

Республика Президенты Р.Н.Миннеханов һәм авыл хуҗалыгы министрлыгы булышлыгы белән һәр савым сыерына 120 башка , кәҗәләргә 14 башка 467000 сум күләмендә субсидия бирелде.

Федераль программаларга килгәндә, узган 2021 елда конкурста катнашып, “Авыл җирлекләрен төзекләндерү буенча” , 2млн.20 мең грант отып “Ял зонасы” биләмәсе (төрле чаралар уздыру өчен, өстәргә) ясалды.

Шулай ук авыл җирлеге биләмәсендә халыкның ярдәмчел хуҗалыгыннан артык авыл хуҗалыгы продукциясе- сөт җыю буенча ШЭ Шәйхетдиновлар гаиләсе шөгелләнә. Авыл җирлеге алар белән тыгыз элемтәдә тора. Тапшырылган сөт өчен халыкка айга 2 тапкыр акчалата түләү башкарыла. 2021 елда барлыгы физ. Вес та 4457 ц, зачет авырлыгында 4596 ц тапшырылган яки 10 млн. 578 мең 135 сум акча өләшенгән. ООО Алтынга (СПСК “Олы Тиганәле”) 6639 литр (Ахметвалиев Айнур), сөт тапшырылды. Барлыгы ел буена 5300 ц сөт сатылды, ул 12858455 сумлык була.

2021 елда 1 л сөт бәясе-24,26 сум булды.

Берничә күп сөт тапшыручы хуҗалыкларны әйтеп үтәсе килә:

1. Минабутдинов Фәнис-37872 кг-852048 сумлык;
2. Гуссамутдинов Фуат -33559 кг-754163 сумлык;
3. Галимов Илдар М.-29924 кг - 674612 сумлык;
4. Калимуллин Айрат -27113 кг-611114 сумлык;
5. Галимов Ралиф.- 22537 кг- 507481 сумлык;

Югарыда әйтеп узган хуҗалыклар үзләренең гаилә бюджетларына 507 мең сумнан 852 мең сумга чаклы өстәмә табыш кертәләр.

ШЯХ дагы савым сыерларына ясалма орлыкландыру буенча берничә сүз әйтеп узасы килә. Узган 2021 елда җирлек буенча барлыгы \_\_55\_\_\_\_\_\_\_\_\_\_

баш сыер каплатылган. Бу эшне Хаметзянова Фәридә алып бара. (Берничә сүз әйтергә)

Авыл халкы район һәм республика күләмендәге уза торган ярминкәләрдә актив катнаша.

Хөрмәтле депутатлар һәм авылдашлар!

Берничә сүз төзекләндерү һәм чисталык турында. Һәр елны апрель, май айларында авыллар, район һәм республика буенча авылларны төзекләндерү, чүп-чардан чистарту өчен 2-айлык игълан ителә. Һәр йортка, авыл җирлегендәге һәр оешмага үзләренең территорияләрендә ниләр эшләргә икәнлеген аңлатып җирлек тарафыннан предписанияләр өләшә. Күпчелек хуҗалыклар моңа кирәкле эш һәм яшәгән йорт-тирәләрен чистартуны кирәк дип саныйлар. Ләкин киресенчә уйлаучы хуҗалыклар да бар.

2021 елда район адм. Комиссиясенә 3 протокол төзеп тапшырылды. (бирелмәде, бирерлек замечанияләр булмады)

Хөрмәтле депутатлар һәм авылдашлар!

2017 нче елның сентябреннән башлап көнкүреш калдыкларын район буенча оештырылган “Эко Сервис” ягъни “Гринта” оешмасы райондагы барлык авыллардан шул исәптән безнең авылда да авыл буенча йөреп атнага бер тапкыр җыеп чыгалар ( өстәргә Данияр)

Оештыру эшләренә килгәндә 2021 елда күп эшләр эшләнде. Барлык бәйрәмнәрдә төрле чаралар узды. 23 февраль, 8 нче Март, 9 майда Бөек Җиңүнең 76 еллыгына тыл ветераннары, сугышта һәм кайткач һәлак булган ветераннарның семьяларын, авыл халкын җыеп, тантаналы митинг узды. Тыл ветераннары өчен чәй табыны әзерләнде, ашамлык пакетлары өләшенде. Шаймай авыл җирлеге белән берлектә Сабантуй оештырылды. Анда алдынгы эшчеләргә һәм юбилярларга бүләкләр бирелде. Яңа уку елы башланыр алдыннан “Мәктәпкә җыенырга булыш” акциясендә авыл җирлеге башкарма комитеты авыр хәлле берәр семьяга булышлык итте.

Октябрьнең беренче ункөнлегендә өлкәннәр көне көне билгеләп үтелде. Шулай ук аларга чәй табыны әзерләнде, пакетлар таратылды . Декабрьнең беренче ункөнлегендә физик мөмкинлекләре чикләнгәннәр ункөнлеге узды. Депутатлар белән сөйләшеп, аларның хәлләрен белдек һәм кулдан килгәнчә ярдәм иттек. 28 декабрьдә урам елкасын ачу булды. Шул ук көнне авыл җирлеге башлыгы чыршы бәйрәме булды. Балалар рәхәтләнеп чыршы тирәсендә төрле уеннар уйнадылар. Мондый бәйрәм инде авылда берничә ел рәттән үткәрелә. Бәйрәмгә килгән һәр балага бүләкләр бирелде.

Югарыда санап узган һәр чараны үткәрүдә безнең спонсорларыбыз бик зур ярдәм итәләр.

Чыгышымның ахырында шуны билгеләп үтәсе килә. 2021 елда бик күп эшләр эшләнде, ләкин әле алдагы елда эшлисе эшләр дә күп.

2022 елда безнең алда зур бурычлар тора:

-Бөек Ватан сугышында Җиңүнең 77 еллыгы уңаеннан илдә игълан ителгән Хәтер һәм дан елында барыбыз өчен дә изге бу бәйрәмгә әзерлектә һәм аны уздыруда авыл халкы актив катнашыр дип ышанам;

-Федераль, региональ һәм муниципаль программаларда күбрәк катнашып нигездә авылда тормыш сыйфатын яхшыртуны тәэмин итәргә;

-узара салым акчасын тулысынча җирлектә яшәүче һәм теркәлгән барлык граҗданнардан да җыенда каралган сорауларга тулысы белән куллануны;

-2022 елда ШЯХ-ларда терлек санын киметмәү өстендә эшләүне төп бурычларның берсе итеп куярга; (яшь гаиләләр белән сөйләшүләр алып барырга)

Яшьләрне авылда калдыру өчен дәүләттән бирелә торган барлык төр кредитларны алу өстендә эшләү һәм торак төзелеше өлкәсендә тормышка ашыру өстендә эшләргә.

Алда куелган бурычларны без авыл җирлеге оешмалары һәм эшчеләре, шулай ук барлык авыл халкы белән берлектә бөтен авырлыкларны җиңеп чыгарбыз дип ышанып каласы килә. Күтәренке рухыбыз, бердәмлек, якты өметләр һәм үз-үзебезгә ныклы ышанычыбыз безгә туктаусыз алга барырга, яңа юллар һәм үсеш офыкларын ачарга мөмкинлек бирә.

***Игътибарыгыз өчен зур рәхмәт!***